open-index/open-wikipedia-markdown huggingface dataset:
אריה (בודה) בודנהיימר

**אריה (בודה) בודנהיימר** (1944 – 20 בנובמבר 2017, ג' כסלו התשע"ח) היה סופר ומחנך, מנהל בית הספר התיכון האזורי ´ברנר´ בגבעת ברנר, ממייסדי ארגון בינה ומנהלה במשך שנים, מורה בישיבה החילונית בתל אביב. כתב בשנת 2010 את ספרו "בזכות החבר מפלונסק", המגולל את סיפורו של שלמה צמח, ובתוכו גם סיפור הידידות והמחלוקת עם דוד בן-גוריון ובשנת 2017 יצא לאור ספרו "אלם קרב", המגולל את סיפורם של מילואימניקים לאחר מלחמת יום הכיפורים ודרכם את סיפור הישראליות של דור שלם. פרסם 4 חוברות, ביניהן "דיבור המתחיל הולך ונמשך" ו"קריאה אישית בארון הספרים" - המכילות שיחות על ספרות עברית וספרות חז"ל השזורים אלה באלה. זוכה פרס שר החינוך ליוצרים בתחומי התרבות היהודית לשנת תשס"ח.

## קורות חיים
נולד ב-1944, להוריו יעל (ארנה) לבית קונהיים ויצחק (יוליוס) בודנהיימר, בשכונת רמת חן בגבעתיים.

כבר בבית הספר היסודי ובתיכון נחשב לתלמיד מצטיין, אריה סיים את לימודיו בגבעתיים והיה חבר בתנועה המאוחדת והנוער העובד במשך כל שנות לימודיו. היה חבר פעיל בגרעין שהתארגן לצאת לקיבוץ צרעה והיה מזכיר הגרעין.

שרת בנח"ל והשתתף במלחמת ששת הימים, בקרב על שחרור ירושלים, שם גם נפצע. אחר כך השתתף גם במלחמת יום הכיפורים ובמלחמת שלום הגליל.

סיים את אוניברסיטת בר-אילן בתואר ראשון ושני, בלימודי יהדות ופילוסופיה יהודית. את עבודת המוסמך שלו הקדיש לנושא הזהות הישראלית והשואה. עבודתו ניסתה לבחון מיתוסים וערכים בחברה הישראלית.

חבר קיבוץ צרעה, שם חי מאז שחרורו מהצבא. עבד שנים רבות ברפת, ריכז את חברת הנעורים והיה מזכיר הקיבוץ. ניהל את בית הספר התיכון האזורי בגבעת ברנר, היה ממקימי ארגון בינ״ה והישיבה החילונית בתל אביב ושימש כמנהל הארגון במשך כחמש שנים. במשך שנים רבות לימד בישיבה החילונית של בינ״ה בתל אביב.

בודנהיימר היה נשוי לריקי, אב לשלושה. כתב את הספר "בזכות החבר מפלונסק", ספר שעוסק בחייו של שלמה צמח ויחסיו עם דוד בן-גוריון, ספר שזכה להערכה רבה. ב-2017 יצא לאור ספרו השני "אלם קרב".

כתב תוכניות לימוד וחוברות עיון שהתפרסמו בהוצאת בינ״ה, העוסקות במקורות היהדות ובארון הספרים היהודי. כמו כן הפיק ספר מחווה לסופר ולמחנך מוקי צור.

נפטר ב-20 בנובמבר 2017, לאחר מאבק במחלת הסרטן. הובא למנוחות בבית העלמין שבקיבוצו צרעה.

## קישורים חיצוניים
*
* 

## הערות שוליים

קטגוריה:אנשי חינוך ישראלים
קטגוריה:צרעה (קיבוץ): אישים
קטגוריה:בוגרי התנועה המאוחדת
קטגוריה:בוגרי הנוער העובד והלומד
קטגוריה:חברי גרעיני נח"ל
קטגוריה:בוגרי אוניברסיטת בר-אילן
קטגוריה:אישים הקבורים בצרעה
קטגוריה:ישראלים שנפטרו מסרטן
קטגוריה:זוכי פרס שר החינוך לתרבות יהודית
קטגוריה:ישראלים שנולדו ב-1944
קטגוריה:ישראלים שנפטרו ב-2017
השמות הערביים של חודשי לוח השנה הגרגוריאני

לוח השנה הגרגוריאני (בערבית: **تقويم ميلادي**; תעתיק מדויק: **תקוים מילאדי**) נמצא בשימוש כמעט בכל מדינות העולם הערבי, והוא שונה מלוח השנה המוסלמי (בערבית: **تقويم هجري**; תעתיק מדויק: **תקוים הג'רי**), שעל פיו נקבעים חגי האסלאם ומועדיו. כל המדינות הערביות, מלבד סעודיה (המשתמשת בלוח השנה המוסלמי לכל צרכיה), משתמשות בלוח השנה הגרגוריאני למטרות אזרחיות. אין גרסה אחידה בכל העולם הערבי ל**שמות הערביים של חודשי לוח השנה הגרגוריאני**. בחלק מהמדינות מדובר בהגייה ערבית של שמות החודשים בלוח הגרגוריאני המקובלים בשפות אירופיות. בלוח השנה הנמצא בשימוש במדינות הסהר הפורה שמות חודשי השנה הם שמות אכדיים של חודשים בלוח השנה האשורי.

## הלבנט ומסופוטמיה
שמות אלה נמצאים בשימוש בעיקר בעיראק, סוריה, לבנון, הרשות הפלסטינית, וירדן. בקרב ערביי ישראל שמות אלה נמצאים בשימוש לצד השמות המצריים-מפרציים. חודשים אלה נגזרים כנראה מהשמות האכדיים של הלוח האשורי, והשמות "שבאט", "אאד'אר", "ניסאן", "איאר", "תמוז", "אאב", "אילול" ו"תשרין" דומים מאוד לחודשים בלוח השנה העברי: שבט, אדר, ניסן, אייר, תמוז, אב, אלול, ותשרי. חלק משמות אלה התבססו גם בטורקית בהשפעת השפה הערבית:

## מצרים, סודאן, תימן עומאן ומדינות המפרץ

## אלג'יריה ותוניסיה
שמות החודשים באלג'יריה ובתוניסיה מבוססים על השמות הצרפתיים של החודשים, והם משקפים את הקולוניזציה הארוכה של צרפת במדינות אלו (1830-1962 - באלג'יריה, 1881-1956 - בתוניסיה).

## מרוקו
במרוקו מקובלים שמות החודשים הגרגוריאנים שהשתמרו בשפה הברברית:

קטגוריה:הלוח הגרגוריאני
איאן פייס

**איאן אנדרסון פייס** (באנגלית: **Ian Anderson Paice**; נולד ב-29 ביוני 1948) הוא מוזיקאי אנגלי, אשר נודע בעיקר כמתופף להקת דיפ פרפל. מאז עזיבתו של ג'ון לורד בשנת 2002, הוא החבר המקורי היחיד שהשתתף בכל אלבום שלה. מגזין רולינג סטון מיקם אותו במקום ה-21 ברשימת מאה המתופפים הטובים ביותר בכל הזמנים.

## ביוגרפיה
פייס קיבל את מערכת התופים הראשונה שלו בגיל 15, הוא התחיל את הקריירה המוזיקלית שלו כמתופף הבית במועדון הריקודים של אביו, בצעירותו היה חבר בכמה להקות זמניות, שלא הצליחו במיוחד.

בשנת 1968, התחבר פייס עם הסולן רוד אוונס, ומאוחר יותר התגבשה דיפ פרפל, בהרכבה הראשוני. אחרי התפרקות הלהקה בשנת 1975, הצטרף פייס לסופרגרופ פייס, אשטון ולורד, ביחד עם טוני אשטון וג'ון לורד. לאחר התפרקות ההרכב, דייוויד קוברדייל הציע לו להצטרף ללהקה "וייטסנייק", ופייס הצטרף לסיבוב הופעות שלה. 

כיום פייס, ממשיך להיות חלק פעיל בלהקה, השתתף באלבומה "Rapture Of The Deep" והופיע בישראל בשנת 2011 עם הלהקה בהרכבה הנוכחי. הוא נוהג להעביר סדנאות תיפוף, בהן הוא מלמד ומספר על חייו לצופים.

## חיים אישיים
פייס נשוי עם שלושה ילדים, והוא חי עם משפחתו בבריטניה. הוא תמיד נראה עם משקפי-שמש כחולים. חברת ProMark מייצרת מקלות תיפוף הנקראים על שמו.

## קישורים חיצוניים

## הערות שוליים

קטגוריה:חברי דיפ פרפל
קטגוריה:חברי היכל התהילה של הרוק אנד רול
קטגוריה:מתופפים בריטים
קטגוריה:אנגלים שנולדו ב-1948
סבוטז' (סרט)

**סבוטז**' (באנגלית: **Sabotage**, נקרא גם **The Woman Alone**) הוא סרט מתח בריטי משנת 1936 בבימויו של אלפרד היצ'קוק.

## עלילה
קארל ורלוק הוא בעלים של קולנוע והוא חלק מכנופיית טרוריסטים ממדינה אירופית ללא שם שמתכננים פיגועים בלונדון. הסקוטלנד יארד מנחה את הבלש טד ספנסר לחקור את הנושא תחת כיסוי. הוא מתחפש לשוליה של ירקן ועובד בסמוך לקולנוע של ורלוק. אשתו של ורלוק ואחיה חיים יחד איתו והיא מתחילה לחשוד בו, כשאחיה נעדר לאחר שנשלח על ידי ורלוק להעביר סלילי פילם, שלמעשה היו פצצה, שהייתה אמורה להתפוצץ במטרו מתחת לכיכר פיקדילי. ורלוק מתוודה בפני אשתו, אבל מאשים את הסקוטלנד יארד ואת ספנסר במות אחיה, כי מנעו ממנו להעביר את הפצצה בעצמו. במהלך ארוחת הערב האישה רוצחת אותו בסכין. ספנסר מגיע לעצור את ורלוק, אבל מבין מה קרה, מפציר באישה לא להתוודות, אבל היא מתחילה לספר לשוטר אחר שהיא אשמה. באותו הזמן אחד משותפיו של ורלוק נכנס לחדרו, כדי לקחת משם את כלוב הציפורים, ששימש להעברת הפצצה, כדי שלא ימצא ויפליל אותו. כשהוא רואה שהבית מוקף שוטרים הוא מתפוצץ עם מעיל הנפץ שלו וכך ההודאה של האישה נפסקת והראיות לרצח שביצעה נעלמות.

## טריוויה
בסצנה המתרחשת בבית קולנוע נראה סרט מצויר מוקרן על המסך. זה הוא סרט קצר של חברת וולט דיסני בשם *Who Killed Cock Robin*, שיצא לאקרנים שנה אחת לפני סרטו של היצ'קוק.

בסרט ממזרים חסרי כבוד מופיעה סצנה מהסרט שבה נאסר להעלות על הרכבת החשמלית סרטי נייטרית 35 להמחשת אופיו של סרט הצילום כחומר בעירה.

## קישורים חיצוניים

* 

קטגוריה:סרטי 1936
קטגוריה:סרטי אלפרד היצ'קוק
קטגוריה:סרטים בריטיים
קטגוריה:ערכים שבהם תבנית בריטניקה אינה מתאימה
נורית הלב

**נורית הלב** (שם מדעי: Ranunculus ficaria subsp. ficariiformis, שם נרדף: *Fiacria verna*), היא מין צמח גאופיט רב-שנתי מסוג נורית. הנורית היא פרח מוגן בישראל. אבר האגירה שלו הוא ציצת שורשים מעובים. הפרח הוא בעל עלי כותרת צהובים מבריקים. מספר עלי כותרת הוא 8 או יותר, והם בעלי מבנה צר. קוטר הפרח נע בין 3-2.5 ס"מ. לפרח 3 עלי גביע.

הפרח פורח בין החודשים ינואר-אפריל. ואזור תפוצתו באזורים הים-תיכוניים והאירו-סיביריים. הצמח מעדיף אדמה כבדה ואף ביצתית, וניתן למצוא אותו גם בהרים וגם בעמקים. בארץ ניתן למצוא אותו מהחרמון ועד שפלת יהודה, כולל הרי יהודה ושומרון. 

בצמח נעשה שימוש גם ברפואה טבעונית.

## לקריאה נוספת
*נורית הלב, אנציקלופדיה **[[החי והצומח של ארץ ישראל]]**, כרך 10, עמ' 79

## קישורים חיצוניים

200px|ממוזער|ימין|נורית הלב פרח ועלים

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1762
קטגוריה:טקסונים שתוארו בידי וויליים הודסון
קטגוריה:נוריתיים
קטגוריה:ארץ ישראל: נוריתיים
קטגוריה:ערכי טבע מוגנים בישראל: צמחים
קטגוריה:פרחים צהובים בארץ ישראל
שואוביז ואיי.ג'י.

**.Showbiz and A.G** (ידועים גם כ־.Show and A.G), הם צמד ראפרים מהברונקס, ניו יורק, ארצות הברית. Showbiz הוא המפיק בצמד ו- .A.G (קיצור של André the Giant) הוא הראפר. הצמד התחילו באלבום Funky Technician של Lord Finesse, שיצא לאור ב-1991. .Show and A.G הם חברים בלהקה Diggin' in the Crates Crew. יחד עם הראפרים:
Lord Finesse ,Diamond D, פאט ג'ו, Buckwild ,Big L ו-או.סי..

## ביוגרפיה
צמד הראפרים הוציאו לאור את ה־EP הראשון שלהם Soul Clap ב-1992. באותה השנה הם הוציאו לאור את האלבום הראשון שלהם Runaway Slave, האלבום הגיע למקום ה־78 במצעד אלבומי ה־B&R/היפ הופ של בילבורד. ב-1993 Showbiz התחיל להיות פופולרי בציבור בגלל ההפקה שלו לסינגל "Sound of da Police" של KRS-One.

בשנת 1994 .Showbiz and A.G התארחו באלבום "Non-Fiction" של הלהקה Black Sheep, בשיר ".E.F.F.E.C.T". באותה תקופה Showbiz קצר את השם שלו ל-Show, ושנו את השם של הצמד ל-.Show & A.G. ב-1995 יצא לאור האלבום השני שלהם Goodfellas, שכלל את האומנים D-Flow,Lord Finesse ,DJ Premier, Roc Raida, Dres ,Diamond D ו-מת'וד מן. השיר הכי מוצלח מהאלבום היה "Next Level" שכלל רימקס של DJ Premier.

אחרי שחרור המיני אלבום Full Scale ב-1998. הצמד הפסיקו להוציא לאור הקלטות שלהם והתחילו לעבוד עם הלהקה D.I.T.C, כמו כן הם התחילו לעבוד על קריירת הסולו שלהם. ב-1999 .A.G הוציא לאור את אלבום הסולו הראשון שלו The Dirty Version, שכלל את המפיקים: Buckwild ,showbiz ,Lord Finesse, ו-DJ Premier. ואורחים שונים כמו: פאט ג'ו, דיאמונד די ,או.סי. ,KRS-One, גורו וביג פן.

בשנת 2000 .Show & A.G נרתמו לשאר חבריהם בלהקה D.I.T.C והוציאו לאור את האלבום (D.I.T.C. (Worldwide תחת הלייבל טומי בוי רקורדס. Showbiz היה אחד ממפיקי האלבום, ובין היתר הפיק את השירים "Get Yours", "Where You At", "Way Of Life", "Drop It Heavy", "Weekend Nights" ו-"Stand Strong" מהאלבום. .A.G התארח בשירים: "Thick", "Day One", "Foundation", "Drop It Heavy", "Stand Strong", "Weekend Nights" ו-"Tribute" (שיר שנכתב לזכרו של Big L שנפטר ב-1999).

## דיסקוגרפיה
### .Showbiz and A.G
* 1992 - Runaway Slave
* 1995 - Goodfellas
* 1998 - Full Scale
* 2012 - Mugshot Music

### Showbiz
* 2005 - Street Talk ( עם D.I.T.C)
* 2011 - Godsville (עם KRS-One)

### .A.G
* 1999 - The Dirty Version
* 2006 - Get Dirty Radio
* 2009 - Oasis (עם או.סי.)
* 2010 - Everything's Berri

## קישורים חיצוניים

קטגוריה:ניו יורק: להקות
קטגוריה:ראפרים אמריקאים
קטגוריה:להקות היפ הופ אמריקאיות
קטגוריה:מפיקי היפ הופ אמריקאים
קטגוריה:צמדים מוזיקליים אמריקאיים
דייוויד ברקוף

ממוזער|דייוויד ברקוף
**דייוויד צ'ארלס "דייב" ברקוף** (באנגלית: **David Charles "Dave" Berkoff**; נולד ב-30 בנובמבר 1966) הוא שחיין עבר מארצות הברית, אלוף אולימפי בעל 4 מדליות מהן 2 זהב ושיאן עולם במשחה ל-100 מטר גב. היה לשחיין הראשון בהיסטוריה ששחה משחה זה מתחת ל-55 שניות.

ברקוף נודע בזכות צלילה ארוכה ומהירה במים לאחר הזינוק (עד 35 מטר), דבר שהיה מותר בסגנון גב משנת 1975 ועד שנת 1991 בה הצלילה הוגבלה ל-15 מטר.

## ביוגרפיה
ברקוף נולד באבינגטון, פנסילבניה. הוא למד באוניברסיטת הרווארד משנת 1985. 

באוניברסיאדה שנערכה בזאגרב אז יוגוסלביה ביולי 1987 זכה ברקוף במדליית כסף במשחה ל-100 מטר גב, אחרי דייצ'י סוזוקי מיפן ולפני בן ארצו ג'יי מורטנסון https://archive.today/20121209042650/http://www.hickoksports.com/history/univmswim.shtml#100back. חודש לאחר מכן, במשחקים הפאן-אמריקאיים שנערכו באינדיאנפוליס, אינדיאנה הוא זכה במדליית כסף במשחה ל-100 מטר גב https://archive.today/20121205182144/http://www.hickoksports.com/history/panammswim.shtml#100back.

### שיאן עולם
במבחנים האמריקאים לאולימפיאדת סיאול שנערכו באוסטין, טקסס ב-12 באוגוסט 1988 קבע ברקוף במשחה ל-100 מטר גב, כבר בשלב המוקדמות שיא עולם חדש של 54.95 שניות, שיפור של 5 מאיות השנייה לשיאו של איגור פוליאנסקי מברית המועצות ובכך היה לשחיין הראשון בהיסטוריה ששחה משחה זה מתחת ל-55 שניות. בהמשך היום בשלב הגמר הוא שיפר את השיא והעמידו על 54.91 שניות.

### מדליית זהב אולימפית
במשחקים עצמם זכה ברקוף בשתי מדליות, זהב וכסף. הוא שבר את שיאו העולמי במשחה ל-100 מטר גב בשלב המוקדמות והעמיד אותו על 54.51 שניות. לגמר הוא הגיע כמועמד העיקרי לניצחון ואף הוביל ברוב שלבי המשחה, אך נחלש ב-20 המטרים האחרונים, ונעקף על קו הסיום. הוא זכה במדליית כסף בתוצאה של 55.18 שניות, אחרי דייצ'י סוזוקי (55.05 שניות) ולפני איגור פוליאנסקי (55.20 שניות). הוא זכה במדליית זהב במשחה שליחים 4X100 מטר מעורב, ביחד עם ריצ'רד שרדר, מאט ביונדי וכריס ג'ייקובס בשיא עולם חדש של 3:36.93 דקות, לפני קנדה (3:39.28 דקות) וברית המועצות (3:39.96 דקות). במשחה השליחים הוא שחה את סגנון הגב ב-5 מאיות השנייה לאט יותר משיאו העולמי הטרי.

באולימפיאדת ברצלונה (1992) זכה ברקוף בשתי מדליות, זהב וארד. מדליית ארד במשחה ל-100 מטר גב בתוצאה של 54.78 שניות, אחרי מארק טוקסברי מקנדה (53.98 שניות) ובן ארצו שיאן העולם ג'ף ראוס (54.04 שניות). מדליית זהב במשחה שליחים 4X100 מטר מעורב, לאחר ששחה בשלב המוקדמות, כחלק מנבחרת ארצות הברית, שזכתה במדליית הזהב.

## חיים אישיים
ברקוף עובד כעורך דין ומאמן במיסולה, מונטנה. בתו קתרין היא שחיינית מצטיינת, שיאנית ארצות הברית במשחה ל-100 יארד גב.

## תארים והישגים
* בסך הכל קבע ברקוף 4 שיאי עולם, מהם 3 שיאי עולם במשחה ל-100 מטר גב ואחד במשחה שליחים 4x100 מטר מעורב.
* בשנת 2005 זכה ברקוף להיכלל בהיכל התהילה של השחייה. https://web.archive.org/web/20131115202523/http://www.ishof.org/Honorees/2005/05dberkoff.html

## ראו גם

* התפתחות שיא העולם במשחה ל-100 מטר גב

## קישורים חיצוניים

קטגוריה:אמריקאים ילידי פנסילבניה
קטגוריה:שחייני גב אמריקאים
קטגוריה:שחיינים באולימפיאדת סיאול (1988)
קטגוריה:שחיינים באולימפיאדת ברצלונה (1992)
קטגוריה:אלופים אולימפיים אמריקאים: שחייה
קטגוריה:זוכי מדליית ארד אולימפית אמריקאים: שחייה
קטגוריה:זוכי מדליית כסף אולימפית אמריקאים: שחייה
קטגוריה:שיאני עולם אמריקאים: שחייה
קטגוריה:בוגרי אוניברסיטת הרווארד
קטגוריה:פנסילבניה: שחיינים
קטגוריה:אמריקאים שנולדו ב-1966
פסיכולוגיזם

בפילוסופיה של הלוגיקה, **פסיכולוגיזם** היא העמדה לפיה חוקי הלוגיקה נקבעים על פי מאפיינים אמפיריים של הנפש, וכי הפסיכולוגיה היא הבסיס להסבר עובדות וחוקים בתחומים רבים אחרים. עמדה זו צמחה במדע הפסיכולוגיה האמפירי של אמצע המאה ה-19. 

אחד המתנגדים הראשונים והנועזים ביותר לפסיכולוגיזם היה הלוגיקאי גוטלוב פרגה, שקבע את ההפרדה בין הלוגי והפסיכולוגי, ובין האובייקטיבי והסובייקטיבי, כעקרון הראשון שלו בהקדמה לספרו "יסודות האריתמטיקה". לאחר תכתובת עם אדמונד הוסרל, בעקבות ספרו של הוסרל על יסודות המתמטיקה, שכנע פרגה את הוסרל להתנער מעמדותיו הפסיכולוגיסטיות. הוסרל הפך לאחד המתנגדים הגדולים לפסיכולוגיזם, ומהתנגדות זו נולדה האסכולה שייסד, הפנומנולוגיה.

## קישורים חיצוניים
* פסיכולוגיזם, באנציקלופדיית סטנפורד לפילוסופיה 
* 

קטגוריה:לוגיקה
קטגוריה:פילוסופיה
המושג סוס

בפילוסופיה של הלוגיקה של גוטלוב פרגה, "**המושג סוס"** הוא שמו של פרדוקס אליו פרגה נדחק בעקבות התנגדויות שמעלה בנו קרי להבחנתו של פרגה בין מושג ואובייקט. 

שלושת העקרונות היסודיים של פרגה בפילוסופיה של הלוגיקה מוצגים בהקדמה לספרו השני, "יסודות האריתמטיקה". העיקרון הראשון מציג את התנגדותו של פרגה לפסיכולוגיזם, דהיינו לעירוב של שיקולים פסיכולוגים בניתוח הרעיונות הלוגיים היסודיים. הוא סבר כי חוקי הלוגיקה אינם רק חוקי המחשבה, אלא חוקי האמת, ושיש לתכנים לוגיים קיום אובייקטיבי. העיקרון השני הוא עקרון הקונטקסט (הרלוונטי גם בפילוסופיה של הלשון) - לפיו מילה מקבלת את משמעותה רק בקונטקסט של השיפוט שהיא משמשת כחלק ממנו. העיקרון השלישי מציג את ההבחנה בין מושג לבין מושא. על פי פרגה, מושגים הם פונקציות, המקבלות את משמעותן רק כאשר ניתן להן אובייקט כערך שלהן. כשלעצמו, הפונקציה או המושג הוא בלתי רווי (unsaturated או ungesätigt), ורק כשהוא מתחבר לשם או לשם של משתנה, הוא מקבל משמעות. כך פותר פרגה את בעיית אחדות הטענה שהטרידה אחר כך את ראסל, ומציע, באופן מובלע, תורת טיפוסים פרימיטיבית: מושגים (מסדר ראשון) חלים על אובייקטים בלבד, משום שרק באמצעותם הם נהיים רוויים במשמעות. אולם מכאן עולות גם כמה מסקנות פרדוקסליות. מכיוון שרק בצירוף לשם או למשתנה יש למושג משמעות, המושג אינו יכול להופיע כנושא במשפט. מכאן יוצא, כי אין אפשרות לומר "המושג סוס הוא מושג", משום שכאן המושג סוס מופיע כאובייקט, ולא כמושג. פרגה נאלץ לפיכך לטעון: "**המושג סוס אינו מושג**", ומכאן נובע (אם כי פרגה אינו אומר זאת מפורשות): *המושג מושג אינו מושג*.

התוצאה הפרדוקסלית חושפת כיצד שלושת העקרונות של פרגה קשורים זה לזה. לאור עקרון הקונטקסט, פרגה אינו מוכן לקבל שלפרדיקט יש משמעות במנותק מן המסגרת הטענתית בה הוא מופיע, ובה הוא רווי בזכות קישורו לאובייקט. לאור התנגדותו לפסיכולוגיזם, פרגה שולל את ההתייחסות אל המושג כאובייקט וסבור שהתייחסות כזו נובעת מתפיסת המושג כתוכן מנטלי אינרטי, ולא כפונקציה. 

עם זאת יש לפרגה דרכים לטפל במושגים במסגרת לוגיקה מסדר שני. דרך אחת היא על ידי ציון האקסטנציה של המושגים (ranges of values או Wertverläufe), דהיינו הקבוצה של האובייקטים שעבורם המושג מעניק ערך אמיתי. קבוצה זו נתפשת כמושא, והיא יכולה להופיע, למשל, בטענות שוויון מספרי. טענות כגון אלו, המכריזות על שוויון מספרי בין האקסטנציות של מושגים שונים הן מהותיות עבור ההגדרה הלוגית של מושג המספר שפרגה הוא מקורה. עם זאת, האקסיומה החמישית של פרגה, הקובעת את זהותן של אקסטנציות של מושגים זהים ואת האפשרות להתייחס אליהן כמושאים, היא גם המקור לפרדוקס של ראסל שתורתו של פרגה חשופה אליו.

## לקריאה נוספת

* Gottlob Frege: "Über Begriff und Gegenstand" in *Vierteljahresschrift für wissenschaftliche Philosophie* 16: 192–205, 1892. 
* "On Concept and Object" in Peter Geach and Max Black, eds., and trans., 1980. *Translations from the Philosophical Writings of Gottlob Frege*, 3rd ed. Blackwell (1st ed. 1952)


קטגוריה:לוגיקה
קטגוריה:פרדוקסים
קטגוריה:פילוסופיה 
קטגוריה:פילוסופיה של הלשון
ריטר

**[[ריטר (תואר אצולה)|ריטר]]** (Ritter) הוא תואר אצולה גרמני זוטר, המקביל בערך לאביר. משמש גם כשם משפחה.

קטגוריה:שמות משפחה
קטגוריה:שמות משפחה גרמניים
The Knife (שיר)

**The Knife** (בתרגום לעברית: **הסכין**) הוא שיר של להקת הרוק המתקדם, ג'נסיס מאלבומם השני Trespass. השיר בוצע בדרך כלל בהופעות הלהקה בימיה המוקדמים (גרסת הופעה לשיר מופיעה באלבום ההופעה של הלהקה Genesis Live משנת 1973). שיר זה הופיע בכל הופעות הלהקה עד 1982 (ב-1975, הלהקה ביצעה את השיר בגרסה של 4 דקות). החלק הראשון של השיר יצא כסינגל והבי-סייד שלו היה החלק השני. אולם, הסינגל לא הגיע למצעדים.

השיר היה אגרסיבי מה שלא היה אופייני לג'נסיס מכיוון ששירי הלהקה באותה תקופה היו פסטורליים, מרקמים אקוסטיים ומילים פואטיות. השיר כלל קצב קופצני, ריף עוגב, גיטרות ובס בדיסטורשן, ותיפוף כאוטי. (פיטר גבריאל אמר שרצה לכתוב חומר הדומה לקטע "Rondo" של דה נייס). גבריאל עצמו, הושפע מספר על מהטמה גנדי "רצה לנסות ולהראות כיצד כל המהפכות אלימות באופן בלתי נמנעת ולבסוף עם דיקטטור בכוח".

"The Knife" בדרך כלל בוצע בהדרן. בהופעה אחת של הלהקה ביוני 1971, פיטר גבריאל ניסה לעשות צלילת במה, אך הקהל לא עשה דבר וגבריאל שבר את קרסולו כתוצאה מכך.

עטיפת הסינגל מראה (בכיוון השעון משמאל למעלה) את גבריאל, פיל קולינס, מייק ראת'רפורד, טוני בנקס וסטיב האקט. קולינס והאקט לא השתתפו בשיר כלל, אך החליפו את הגיטריסט אנתוני פיליפס והמתופף ג'ון מייהאו לאחר הקלטת Trespass.

השיר בוצע כהדרן האחרון בהופעת איחוד בשנת 1982 ב-"Six of the Best".

## ביצוע
*פיטר גבריאל - שירה, חליל צד, כלי הקשה
*אנתוני פיליפס - גיטרה, קולות
*מייק ראת'רפורד - גיטרת בס, קולות
*טוני בנקס - עוגב, קולות
*ג'ון מייהאו - תופים, קולות

## קישורים חיצוניים

קטגוריה:שירי ג'נסיס
קטגוריה:שירי 1970
קטגוריה:שירי מחאה
רביב בן-מנחם

**רביב רם בן-מנחם** (נולד ב-5 בספטמבר 1973) הוא מלחין, מעבד מוזיקלי, קלידן וכותב ישראלי.

## ביוגרפיה
בן מנחם נולד וגדל בנתניה, הבכור בין ארבעה ילדים לציונה וצדוק בן מנחם, ממוצא תימני. בגיל תשע אביו צדוק  אשר שירת בצנחנים נפל במלחמת שלום הגליל. בנעוריו ניגן בן מנחם במועדוני לילה ובאירועים והתחבר לזמרים ישי לוי וליאור פרחי, אותם ליווה שנים ארוכות.

בשנת 2000 עיבד והפיק מוזיקלית ביחד עם הגיטריסט מקס מקסים כמחצית משירי אלבומו של ליאור פרחי גבר משתגע. בשנת 2008 עיבד בן מנחם את מרבית שירי האלבום ריקוד רומנטי של ישי לוי. "ריקוד רומנטי", שיר הנושא של האלבום אותו הלחין בן-מנחם הפך ללהיט ענק, והחזיר את לוי לקדמת הבמה לאחר מספר שנים של היעדרות. בשנת 2009 יצא אלבומו של אייל גולן זה אני, מתוכו הלחין בן-מנחם את השיר "אישה שלי".

בשנת 2010 הלחין ועיבד בן-מנחם לשלומי שבת את הלהיטים: "שתדעי" (שהיה לשיר המושמע ביותר בתחנות הרדיו במהלך השנה) ו"אהבה של פעם בחיים" למילים של הכותבת עינת הולנדר, שותפתו העיקרית של בן מנחם לשיריו. באותה השנה בן מנחם שיתף פעולה עם הזמר עומר אדם, לו הלחין את הלהיטים "נצח לצידך" ו"לא תדעי דמעה" מאלבומו הראשון של אדם נמס ממך. לאלבומו השני של אדם ילד טוב ילד רע שיצא בתחילת 2012 הלחין ועיבד מוזיקלית את "מיליון נשיקות" ו"החיים דבש". באותה שנה הלחין לדודו אהרון את השיר "בגללך" מהאלבום מילים פשוטות, ולעופר לוי את השיר "מבקש שתאהבי" מאלבומו בדרך שבחרתי.

בשנת 2011 הלחין ועיבד לאלבום המוערך של ישי לוי האחת שלי, את הסינגל "עננים" שזכה לביקורות משבחות, וכן את השירים "כשאת צוחקת", ו"לאן את הולכת". בשנת 2012 הלחין ועיבד בן מנחם לאייל גולן את השיר "מנגינה" שנכלל באלבומו נגעת לי בלב, בו השתתף בן מנחם כמלחין גם בחמישה שירים נוספים: "לו הייתי יכול","פרפר", "שובי ילדונת", "אושר אמיתי" ו"ממריא".

בשנת 2017 יצא אלבומה של שרית חדד שרה שרה, לו כתב והלחין בן-מנחם 2 שירים: "כוכבי" ו"היא מאוהבת". בן מנחם שיתף פעולה גם עם מאיה בוסקילה, לה הלחין את השיר "אל תוותר עלי", ועם אורי פיינמן, לו הלחין את השירים "שיר מהלב" ו"תמיד איתי".

### הפרויקט של רביבו

בשנת 2012 ייסד בן מנחם את ההרכב המוזיקלי המזרחי "הפרויקט של רביבו" המורכב מבן מנחם עצמו, מהזמר אלירן צור ומאחיו ניר בן מנחם.
ההרכב הצליח רבות וצבר לעצמו במהלך שנת 2012 מעריצים רבים בזכות מחרוזות שירים המורכבות מלהיטים מזרחיים משנות ב-70 וה-80 של בין היתר: חיים משה, אביהו מדינה, דקלון, ג'ו עמר ומשה גיאת. הרכב הוציא עד כה שבעה אלבומים.

### חיים אישיים
בן מנחם נשוי, אב לשלושה ומתגורר בבת ים.

## קישורים חיצוניים

* 

## הערות שוליים

קטגוריה:מלחינים ישראלים
קטגוריה:יתומי צה"ל
קטגוריה:ישראלים שנולדו ב-1973
נזיפה

**נזיפה** היא אחד מהעונשים הנהוגים בדין משמעתי. לעיתים נקבעות לעונש זה שתי רמות: נזיפה ונזיפה חמורה. בניגוד לעונשים כגון קנס או מאסר, שבהם יש פגיעה ממשית במורשע, בנזיפה הפגיעה היא במוניטין של המורשע, פגיעה שעלולה לפגוע במסלול הקידום שלו בעבודתו. לעיתים נלווה לנזיפה עונש נוסף, כגון קנס.

עונש נזיפה נקבע באחדים מחוקי מדינת ישראל:
* בחוק שירות המדינה (משמעת), תשכ"ג-1963, נזיפה היא העונש השני בחומרתו (לאחר התראה). הסמכות להטיל עונש זה נתונה לוועדת משמעת, לשר, למנהל כללי ולבית דין למשמעת. לבית דין למשמעת נתונה גם הסמכות להטיל עונש של נזיפה חמורה.
* בחוק השיפוט הצבאי, תשט"ו-1955, מנויים ארבעה עונשים משמעתיים, בסדר חומרה עולה: התראה, ריתוק למחנה או לאניה, נזיפה ונזיפה חמורה. הטלת עונש של נזיפה נמצאת בסמכותם של כל דרגי השיפוט בצה"ל, החל מקצין שיפוט זוטר. הטלת עונש של נזיפה חמורה נמצאת בסמכותם של קצין שיפוט בכיר ומעלה. הליך הנזיפה מפורט בפקודת מטכ"ל 33.0333.
* בחוק המשטרה, תשס"ו-2006, נזיפה ונזיפה חמורה הם הקלים שבעונשים שניתן להטיל בדין משמעתי לשוטר.
* חוק רואי חשבון, תשט"ו-1955, מקנה למועצת רואי חשבון בישראל סמכות להטיל על רואה חשבון, עקב בהתנהגות שאינה הולמת את כבוד המקצוע, עונשים של התראה, נזיפה, הפסקת תוקף הרישיון לתקופה שתקבע וביטול הרישיון.
* חוק לשכת עורכי הדין, תשכ"א-1961, מקנה ללשכת עורכי הדין בישראל סמכות להטיל על עורך דין שהורשע בעבירת משמעת את העונשים הבאים: אזהרה, נזיפה, קנס (עד סך של 25,000 שקלים כנגד כל עבירה), השעיה מן הלשכה והוצאה מן הלשכה.
* חוק חסינות חברי הכנסת, זכויותיהם וחובותיהם מקנה לוועדת האתיקה של הכנסת סמכות להעניש חבר הכנסת על הפרת כלל מכללי האתיקה. בעונשים גם נזיפה.

בית הדין לאתיקה של מועצת העיתונות בישראל כולל נזיפה בסל העונשים שלו.

## ראו גם
*סדר נזיפה

## הערות שוליים

קטגוריה:ענישה
קטגוריה:דין משמעתי
קטגוריה:צה"ל: חוק ומשפט
מאירהוף

**מאירהוף** (Meyerhoff) הוא שם משפחה יהודי אירופאי.

קטגוריה:שמות משפחה
קטגוריה:שמות משפחה אשכנזיים
Family Office

**Family Office** (גם **פמילי אופיס**; בתרגום מילולי לעברית: **משרד משפחתי**) הוא שם כולל לחברות המספקות למשפחות עשירות שירותי ניהול לכלל הנכסים שלהן. בעזרתן יכולות המשפחות לנהל את עושרן באופן מקצועי ומסודר כאילו היו חברת השקעות או משקיע מוסדי.

## מטרות
הפמילי אופיס מנהל את נכסי המשפחה בראייה ארוכת טווח, תוך שאיפה לשמר אותם עבור הדורות הבאים. בתחום ההשקעות, השירות מרכז עבור המשפחה את הקשר מול השחקנים הפיננסיים השונים (בנקים, בתי השקעות, קרנות גידור וקרנות השקעה) ומגבש אסטרטגיית השקעה כוללת. בתחום המשפט האישי, הוא עוסק בתכנון בין דורי, ובכלל זה צוואות, עזבונות, והסכמי ממון. במקרים רבים, המשרד המשפחתי מנהל גם את הפעילות הפילנתרופית של המשפחה.

הפמילי אופיס נוהג להחזיק ביכולות מקצועיות הדומות לאלו של משקיע מוסדי, כמו מודלים להקצאת הנכסים, יכולת ביצוע עסקאות בשוק ההון ועסקאות נדל"ן והשקעה בחברות פרטיות, יכולות בקרה וניהול סיכונים, וייעול היבטי המס של ההשקעה. בנוסף, לפמילי אופיס יכולות הקשורות בהעברת הון בין-דורית (כמו הקמת וניהול נאמנויות) והסדרת ניהול ההון לדורות הבאים.

על מנת למנוע ניגודי עניינים, מקור הרווח העיקרי של הפמילי אופיס אמור להיות העמלה המשולמת על ידי הלקוח. חלק מהפמילי אופיס גם מקבלים עמלות מגורמים שהלקוח משקיע בהם (kickback), או שיש להם גם שירותים פיננסים נוספים כמו ניהול תיקים עליהם הם גובים תשלום נוסף. כך, עלול להיווצר ניגוד עניינים בין הלקוח ובין הפמילי אופיס. חלק מהפמילי אופיסס מקבלים תמורה לפי ביצועי תיק ההשקעות, אך הסיכון בכך שהם עלולים לדחוף את הלקוח לסיכונים שאינם מתאימים לו.

## סוגים
Single Family Office היא חברה שהוקמה כדי לנהל את נכסיה של משפחה אחת, ונמצאת בבעלותה של המשפחה. החברות הראשונות מסוג זה הוקמו באירופה לניהול נכסיהם של בתי המלוכה והאצולה הגבוהה. המשפחות מורגן ורוקפלר היו הראשונות שהקימו חברות מסוג זה בארצות הברית, במאה ה-19. נהוג להקים חברה כזו כאשר נכסי המשפחה עולים על 100 מיליון דולר. כ-750 חברות מסוג זה פועלות באירופה.

Multi Family Office היא חברה המעניקה שרותי משרד משפחתי לכמה משפחות, בדרך כלל עשר עד עשרים. כ-2,000 חברות מסוג זה פועלות באירופה.

מחלקות Family Office בבנקים, משרדי עורכי דין ומשרדי רואי חשבון, מעניקות שרותי משרד משפחתי, מלאים או חלקיים, גם למשפחות בעלות הון קטן יותר.

מחלקה ראשונה מסוג זה נפתחה בשנת 1971 במלון פייננשל.

## קישורים חיצוניים
* Creating a Single Family Office for Wealth Creation and Family Legacy Sustainability, מאת אנג'לו רובלס, איגוד משרדים משפחתיים
* Single Family Offices: Private Wealth Management in the Family Context, מחקר מאת רפאל עמית, היינריך ליכטנשטיין, מ. חוליה פראטס, טוד מיליי וליירד פ. פנדלטון, באתר בית הספר למנהל עסקים וורטון
*  
*  
*  
* 
* 
* 

קטגוריה:שוק ההון
קטגוריה:השקעה
קטגוריה:כלכלת משפחה
קטגוריה:קרנות השקעה
בית אפסלי

**בית אפסלי** (באנגלית: **Apsley House**) נקרא גם **מוזיאון ולינגטון**, הוא בית היסטורי המכיל אוסף אומנות ומוזיאון לזכרו של ארתור ולסלי, הדוכס הראשון מוולינגטון אשר שימש בעבר כביתו בין השנים 1817 עד למותו בשנת 1852.

הבית ממוקם בפינה הדרום-מזרחית של הייד פארק, לצד כיכר פינת הייד פארק היכן שדרך קונסטיטושן, רחוב פיקדילי, דרך נייטסברידג' פארקס ליין וגרוסוונור פלייס נפגשים. מול הבית ממוקמות קשת ולינגטון, אנדרטת הארטילריה, אנדרטת המלחמה האוסטרלית ואנדרטת ולינגטון, על אי תנועה רחב בקצה הצפון-מזרחי של פארק גרין ודרך קונסטיטושן.

מלבד שלל הפריטים האישים אשר מרכיבים את המוזיאון לזכרו של ולינגטון, המקום מכיל אוסף של למעלה מ-200 יצירות אומנות שאסף וקיבל הדוכס במהלך חיו בבית.

## ראו גם
* קשת ולינגטון
* אנדרטת ולינגטון (לונדון)

## קישורים חיצוניים

* 
* עמוד על הבית באתר 'ההיסטוריה הבריטית'.
* עמוד על הבית באתר התיירות 'לונדון דראם'.

קטגוריה:לונדון: מוזיאונים לאמנות
קטגוריה:וסטמינסטר: מבנים
קטגוריה:ארתור ולסלי, הדוכס הראשון מוולינגטון
קטגוריה:לונדון: מוזיאונים ביוגרפיים
קטגוריה:וסטמינסטר: מוזיאונים
קטגוריה:לונדון: מבנים רשומים דרגה I
קטגוריה:מבנים שתכנן רוברט אדם
פינת הייד פארק

[250px|ממוזער|הפינה הצפון-מערבית של פינת הייד פארק, בזמן תהלוכה של [משמר החיים. מימין שער הכניסה להייד פארק ומולו רחוב נייטסברידג', משמאל מלון ליינסבורו.]]
**פינת הייד פארק** (באנגלית: **Hyde Park Corner**) הוא אזור בסיטי של וסטמינסטר, לונדון. אזור זה ממוקם ליד הפינה הדרום-מזרחית של הייד פארק והפינה הצפון-מערבית של פארק גרין. אזור פינת הייד פארק מורכב מאי תנועה רחב המוקף כביש מעגלי, אי תנועה זה משמש צומת חשוב בין מספר כבישים ורחובות בסיטי של וסטמינסטר; פארק ליין, רחוב פיקדילי (כביש ה-A4), דרך קונסטיטושן, גרוסוונור פלייס, גרוסוונור קרסנט ורחוב נייטסברידג'. מתחת לאי התנועה נמצאת מנהרת תנועה המחברת את פיקדילי ונייטסברידג'.

סביב אי התנועה נמצאים מספר אתרים בהם בין היתר בית אפסלי, מלון ליינסבורו, מלון אינטרקונטיננטל פארק ליין, שער הכניסה הדרום-מזרחי להייד פארק ותחנת הרכבת התחתית פינת הייד פארק. אי התנועה עצמו המורכב ברובו דשא ועצים, מכיל בין היתר את קשת ולינגטון במרכזו, אנדרטת ולינגטון, אנדרטת הארטילריה, אנדרטת המלחמה הניו זילנדית ואנדרטת המלחמה האוסטרלית.

האזורים והשכונות סביב פינת הייד פארק נחשבים מהיוקרתיים והיקרים בלונדון, מדרום נמצאת שכונת בלגרביה, ממערב נייטסברידג' ומצפון רחוב פארק ליין המכיל מספר בתים יקרים ובתי מלון המשקיפים על הייד פארק מכיוון מזרח.

מאחורי בית אפסלי בפינת הפאר ממוקם שער המלכה אליזבת ע"ש אליזבת, המלכה האם. טקס פתיחת השער נערך בהשתתפות המלכה אליזבת השנייה בשנת 1993 כדי לחגוג את יום הולדתה ה-90 של אמה. עלות הבנייה הייתה 1.5 מיליון פאונד, שגויסו על ידי אנשים פרטיים ומימון ציבורי, בחסותו של הנסיך מייקל מקנט .

## ראו גם
* בית אפסלי
* תחנת הרכבת התחתית פינת הייד פארק

## קישורים חיצוניים

## הערות שוליים

קטגוריה:לונדון: כיכרות
קטגוריה:וסטמינסטר
קטגוריה:הייד פארק
Westside Connection

**Westside Connection** הייתה להקת היפ הופ אמריקאית, שכללה את הראפרים אייס קיוב, מאק 10 ו-WC. האלבום הראשון של הלהקה, Bow Down, הגיע למקום השני במצעד בילבורד 200 ולאלבום פלטיניום.

## ביוגרפיה
Westside Connection התחילו להופיע ביחד ב-1994 באלבום הבכורה של מאק 10, "Mack 10", בשיר "Westside Slaughterhouse". כמה חודשים לאחר מכן הלהקה הופיע ביחד באלבום 'Curb Servin של הראפר WC, בשיר "West Up!". באותה תקופה הלהקה החלה לעבוד על אלבום הבכורה שלהם, Bow Down, ששוחרר ב-22 באוקטובר 1996.

ב-1997 Westside Connection התארחו באלבום של מאסטר פי, West Coast Bad Boyz II, עם השיר "Bangin'" .נוסף לכך, ב-1999 הלהקה התארחה בפסקול של הסרט Thicker than Water עם השיר "Let It Reign" וב-2002 היא התארחה בפסקול של הסרט Friday After Next עם השיר "It's the Holidaze".

ב-9 בדצמבר 2003, הלהקה הוציאה לאור את האלבום השני שלה Terrorist Threats, שכלל את הסינגל "Gangsta Nation" השיר הופק על ידי Fredwreck והתארח בו הראפר נייט דוג. "Gangsta Nation" הפך להיות השיר המפורסם ביותר של הלהקה והגיע למקום ה33 במצעד בילבורד הוט 100 ולמקום ה22 במצעד שירי הR&B\היפ הופ של בילבורד.

ב-2005 הלהקה התפרקה בשל סכסוך בין מאק 10 לבין אייס קיוב.

## דיסקוגרפיה
### אלבומים
* 1996 - Bow Down
* 2003 - Terrorist Threats

### סינגלים

## קישורים חיצוניים
* 

קטגוריה:להקות היפ הופ אמריקאיות
קטגוריה:להקות שהוקמו בשנת 1994
קטגוריה:להקות שהתפרקו בשנת 2005
תחנת הרכבת התחתית פינת הייד פארק

**תחנת הרכבת התחתית פינת הייד פארק** (באנגלית: **Hyde Park Corner tube station**) היא תחנה של רשת הרכבת התחתית בלונדון. התחנה נמצאת מצפון לפינת הייד פארק בפינה הדרום-מזרחית של הייד פארק ברובע הסיטי של וסטמינסטר. התחנה משרתת את קו פיקדילי וממוקמת בין תחנת הרכבת התחתית נייטסברידג' וגרין פארק.

התחנה היא מהבודדות בלונדון שלא מקושרות למבנה מעל הקרקע, זאת לאחר שהמבנה המקורי ששימש את התחנה הוצא משימוש בשנות ה-30. התחנה מכילה מוטיבים הקשורים לארתור ולסלי, הדוכס הראשון מוולינגטון שפיקד על הכוחות הבריטים במהלך רוב המלחמות הנפוליאוניות וקרב ווטרלו, זאת משום שבאזור פינת הייד פארק נמצא בית אפסלי ששימש ביתו של ולסלי, מול הבית במרכז אי תנועה מוצבת גם קשת ולינגטון לצד אנדרטה לזכרו.


קובץ:HydeParkCornerTube.jpg|אחד משני רציפי התחנה
קובץ:Hyde Park Corner stn Wellington entrance.JPG|אחת מכניסות התחנה עם דיוקנו של ארתור ולסלי


## קישורים חיצוניים

פינת הייד פארק
קטגוריה:וסטמינסטר: תחבורה
מויסיי אוריצקי

**מויסיי סולומנוביץ אוריצקי** (ברוסית: **Моисей Соломонович Урицкий **; 14 בינואר 1873 – 30 באוגוסט 1918) היה מהפכן בולשביקי ממוצא יהודי, ראש הצ'קה בפטרוגרד שנהרג בהתנקשות פוליטית.

## קורות חיים
מויסיי (משה) אוריצקי נולד למשפחה יהודית בעיר צ'רקאסי (אז בתחומי האימפריה הרוסית וכיום באוקראינה). לאחר קבלת חינוך יהודי מסורתי הוא למד בבית הספר בצ'רקאסי ובבילה צ'רקווה. בשנת 1897 אוריצקי סיים לימודיו בפקולטה למשפטים של אוניברסיטת קייב.

בשנת 1898 אוריצקי הצטרף למפלגת הפועלים הסוציאל-דמוקרטית הרוסית וב-1899 נעצר ונשלח לגלות לגוברניית יאקוטסק במזרח סיביר. לאחר הכנס השני של המפלגה ב-1903, אוריצקי הצטרף למנשביקים. הוא היה פעיל באירועי מהפכת 1905, וב-1906 נעצר ונשלח לגלות במחוז ארכנגלסק. בשנת 1914 אוריצקי עזב את תחומי האימפריה הרוסית ועבר להתגורר בסטוקהולם. הוא כתב מאמרים בעיתון של לאון טרוצקי שיצא לאור בפריז.

לאחר מהפכת פברואר אוריצקי חזר לסנט פטרבורג ובכנס ה-6 של המפלגה הצטרף לבולשביקים. אוריצקי נבחר לכהן כחבר בוועד המרכזי של המפלגה. באוגוסט 1917 אוריצקי התקבל כחבר בוועדת בחירות של האספה המכוננת הרוסית. במהלך מהפכת אוקטובר אוריצקי היה פעיל בארגון מאבק מזוין כנגד הממשל הקיים למען העברת השלטון לידי הבולשביקים.

## לאחר מהפכת אוקטובר
לאחר מהפכת אוקטובר אוריצקי התמנה ליושב ראש הוועדה לכינון האספה המכוננת. ב-6 בינואר 1918 אוריצקי וולדימיר לנין חתמו על צו לפיזור האספה בתום ישיבתה הראשונה. בדעת הקהל הרוסית אוריצקי נחשב לאחראי על פיזור האספה כי הוא היה יושב ראש הוועדה המכינה שלה.

במהלך הדיונים בקשר להסכם ברסט-ליטובסק אוריצקי התנגד לחתימת המתווה שגובש. בכנס ה-7 של המפלגה הוא נבחר למועמד לחבר בוועד המרכזי. 

ב-7 במרץ 1918 הוקמה צ'קה בפטרוגרד ואוריצקי מונה ליושב ראש שלה. לדעת חלק מההיסטוריונים אוריצקי היה אחראי לתחילת "הטרור האדום" בעיר, אך ההנחה אינה נתמכת על ידי מחקרים שבוצעו לאחרונה. בכל מקרה, באותה תקופה אוריצקי נחשב לאחראי על הנעשה בעיר בנושא ההוצאות להורג של בני המעמד המבוסס.

לאחר רצח ו. וולודרסקי, אוריצקי התנגד לתפיסת בני ערובה ולהוצאות להורג ללא משפט ועמדתו התקבלה על דעת ראשי העיר. בתחילת אוגוסט 1918 התקיים בעיר כנס של הסובייט המקומי ובו נאמו לאון טרוצקי ויעקב סברדלוב. בעקבות נאומיהם, חברי הסובייט אישרו הוצאות להורג ללא משפט של מתנגדי המשטר ובני אצולה. ב-18 באוגוסט החלטה זו אושרה בישיבת צ'קה ואושרה הוצאה להורג של 21 עצורים. על פי תקצירי הפרוטוקולים, במהלך ההצבעה אוריצקי נמנע.

ב-30 באוגוסט 1918 אוריצקי נרצח בפטרוגרד על ידי לאוניד קנגיסר. קנגיסר לא ידע שאוריצקי התנגד לטרור וכלל לא הצביע בעד ההוצאות להורג, ביניהן גם של חברו, כמה ימים לפני כן. כדברי קנגיסר: "בהיותי יהודי הרגשתי חייב להרוג יהודי בולשביק שפועל להוצאתם להורג של אנשים חפים מפשע". קיימות עדויות שקנגיסר היה חבר בארגון שפעל נגד השלטון, וההתנקשות אושרה על ידי בוריס סבינקוב.

ב-2 בספטמבר 1918 יעקב סברדלוב חתם על הצו להנהגת "טרור אדום" ברחבי המדינה. בכך ניתן הכשר רשמי למדיניות תפיסת בני ערובה והוצאה להורג של בני המעמד העליון, בעלי נכסים, קצינים, נזירים ושאר מתנגדי המשטר.

לזכר הרצח, כיכר הארמון בעיר כונתה "כיכר אוריצקי", שם שהחזיק עד לשנת 1944.

## קישורים חיצוניים

קטגוריה:אנשי ק.ג.ב.
קטגוריה:מהפכנים יהודים רוסים
קטגוריה:קורבנות רציחות פוליטיות ברוסיה ובברית המועצות
קטגוריה:אישים ממוצא יהודי-ליטאי
קטגוריה:בוגרי אוניברסיטת קייב
קטגוריה:ילידי 1873
קטגוריה:נפטרים ב-1918
מרונית סרגלית

**מרונית סרגלית** (שם מדעי: *Plantanthera holmboei*) הוא מין במשפחת הסחלביים, מהנדירים בסחלבי ארץ ישראל. ידוע גם בשם "הסחלב הירוק". הצמח הוא פרח מוגן והוא נמצא בסכנת הכחדה
## מאפיינים
המרונית הסרגלית היא בעלת עמוד פריחה אחד, על העמוד תפרחת בת 7–20 פרחים ערוכים בצורת שיבולת לא צפופה. הפרח הוא בצבע ירוק או לבן, מספר עלי הכותרת 5. הפריחה באפריל - מאי, אזור התפוצה שלו בארץ ישראל הוא רמת הגולן והגליל העליון.

הפרח התגלה לראשונה ברכס הרי מירון במחצית השנייה של המאה העשרים. הפרח הוא אנדמי לצפון ארץ ישראל וקפריסין. תפוצתו העיקרית בארץ הוא יער אודם ברמת הגולן. בית הגידול שלו הוא באזורים גבוהים ברום שבין 800 עד 1,200 מטר, בחורש מוצל.

## קישורים חיצוניים

200px|ממוזער|ימין|פרח המרונית הסרגלית

קטגוריה:סחלביים
קטגוריה:צמחי בר בסכנת הכחדה בישראל
קטגוריה:ערכי טבע מוגנים בישראל: צמחים
קטגוריה:פרחים ירוקים בארץ ישראל
קטגוריה:פרחים לבנים בארץ ישראל
קטגוריה:ארץ ישראל: סחלביים
נעה ידלין

**נׂעה ידלין** (נולדה ב-23 בדצמבר 1975) היא סופרת, תסריטאית, עיתונאית ומרצה ישראלית לכתיבה יוצרת. כלת פרס ספיר לספרות לשנת 2013.

## ביוגרפיה
ידלין גדלה בתל אביב להורים שעלו לישראל מארגנטינה. למדה בתיכון עירוני ה'. לאחר השירות הצבאי עברה לירושלים, שם סיימה תואר ראשון ושני בלימודי מזרח אסיה באוניברסיטה העברית בירושלים. בין התואר הראשון לשני התגוררה במשך חצי שנה בבייג'ינג ולמדה באוניברסיטה המקומית.

במקביל ללימודיה באוניברסיטה החלה לכתוב בשבועון הירושלמי "כל העיר". בין השאר כתבה את הטורים "מנתחת מערכות" ו"חוזרת בתשובה" (שקובץ לימים לספר "שאלות קשות לאללה – אתם שואלים, אלוהים משיב", בהוצאת חרגול-עם עובד ב-2005).

ב-2002 עברה לעיתון "העיר", וב-2004 ל"מעריב". בין השאר שימשה כעורכת ב"סופשבוע", וכתבה ביקורות טלוויזיה, תרבות ותקשורת. במקביל שימשה כמבקרת תקשורת במגזין המקוון "העין השביעית", והגישה פינות תרבות ברדיו, בין השאר בתוכניתם של שי ודרור ובטלוויזיה.

מאז 2011 מנחה ידלין סדנאות כתיבה, יחד עם הסופרת ענת עינהר.

על ספרה "בעלת הבית", שיצא בהוצאת זמורה ביתן, זכתה בפרס ספיר לשנת 2013.

על ספרה "שטוקהולם", שיצא לאור בהוצאת זמורה ביתן. הייתה מועמדת לפרס ספיר לשנת 2017. הספר עובד לסדרת טלוויזיה, שנכתבה גם היא על ידי ידלין.

ידלין נשואה לדורון נחום, דוקטור לפילוסופיה, ואם לבת ולבן. מתגוררת בתל אביב.

## ספריה
* **שאלות קשות לאללה – אתם שואלים, אלוהים משיב** (2005), בהוצאת חרגול-עם עובד
* **חיי מדף** (2010), בהוצאת כנרת זמורה-ביתן דביר
* **בעלת הבית** (2013), בהוצאת כנרת זמורה-ביתן דביר
* **שטוקהולם** (2016), בהוצאת כנרת זמורה־ביתן
* **אנשים כמונו** (2019), בהוצאת כנרת זמורה־ביתן
* **הספר הלא נכון** (2022), בהוצאת כנרת זמורה דביר

## פרסים
* **בעלת הבית**, הוצאת זמורה ביתן, זכה בפרס ספיר לשנת 2013.

## קישורים חיצוניים

* 
* 
* 
* הטורים של נעה ידלין באתר העין השביעית

* 
* 
* 
* 
* 
* 
* 
**על כתביה**:
* 
* אריק גלסנר, המלצה על "בעלת הבית" של נעה ידלין (הוצאת "זמורה ביתן"), באתר מבקר חופשי, 4 במרץ 2013
* 
* 
* 
* 
* 
* 
* 
* טפת הכהן ביק, "לא באמת עבודה ולא באמת בכלל", פנס מוסף לביקורת ספרות, אוקטובר 2022.
* לילך קרסנטי, "הספר הלא פשוט" על ", באתר "מעלה", ספטמבר 2022 - על הספר הלא נכון"

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:זוכות פרס ספיר
קטגוריה:זוכי פרס ספיר
קטגוריה:עיתונאיות ישראליות
קטגוריה:עיתונאים ישראלים
קטגוריה:סגל מעריב
קטגוריה:סגל העיר
קטגוריה:סגל כל העיר
קטגוריה:מבקרות טלוויזיה ישראליות
קטגוריה:בוגרות תיכון עירוני ה' (תל אביב)
קטגוריה:בוגרי תיכון עירוני ה' (תל אביב)
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1975
קטגוריה:ישראלים שנולדו ב-1975
מכון בן-צבי לחקר קהילות ישראל במזרח

שמאל|ממוזער|250 פיקסלים|דף מ"כתר ארם צובא"
**מכון בן-צבי לחקר קהילות ישראל במזרח** הוקם ב-26 בנובמבר 1947, ביוזמת יצחק בן-צבי, לימים נשיאה השני של מדינת ישראל. בן-צבי הגדיר את מטרת המכון "להציל מכיליון את נכסי הרוח של היהודים במזרח התיכון, ולעודד את חקר קורותיהם ותרבותם". משנת 1973 מנוהל המכון בשיתוף יד יצחק בן-צבי והאוניברסיטה העברית בירושלים לפי פקודת ההקדשות לצורכי צדקה.

בשנת תשמ"ה (1985), זכה המכון בפרס ישראל על תרומתו הרבגונית לחקר ההיסטוריה והתרבות של יהודי ספרד והמזרח.

## תחומי המחקר
תחומי המחקר של המכון הם: חיי הרוח, החברה והכלכלה, המעמד הפוליטי, ההיסטוריה, הספרות והתרבות החומרית של קהילות ישראל במזרח, ובכלל זה לשונות שהיו שגורות בפיהם. ההגדרה "קהילות ישראל במזרח" מכוונת לכל הקהילות שאינן שייכות ליהדות אשכנז; דהיינו, הן הקהילות בארצות האסלאם - מגבולות הודו ועד לקצות אפריקה המערבית, וממרכז אסיה ועד לתימן – והן לארצות שבהם שלטה הדת הנוצרית, כדוגמת ספרד, איטליה, גאורגיה, ארמניה ואתיופיה, וכן לפזורה הספרדית בארצות המערב.

המכון זוכה להכרה בינלאומית כמוסד המוביל בעולם בתחום זה, מהווה מרכז למפגשי חוקרים מאוניברסיטאות רבות בארץ ובעולם, ויוזם ותומך במחקרים רבים. אירועי המכון כוללים כנסים בינלאומיים, ימי עיון, ערבי ספר ופעילויות ציבוריות וחינוכיות נוספות, הנתמכות על ידי "המרכז לשילוב מורשת יהדות המזרח" ב"מזכירות הפדגוגית" במשרד החינוך.

## אוספי המכון
אוספי המכון השמורים בספריית יד יצחק בן-צבי כוללים מגוון כתבי יד עתיקים, ספרים נדירים ועיתונים בשלל לשונות היהודים כגון: לאדינו, ערבית יהודית, בוכרית, אמהרית, פרסית יהודית, מאליאלאם, קרימצ'אקית ועוד, מתקופות שונות ומקהילות יהודיות שחלקן כבר אינן וחלקן עודן קיימות. לצד זה מצויים בספרייה עשרות אלפי מסמכים מקהילות שונות. מסמכים ציבוריים, מכתבים, אוספי מסחר ותיעוד נדיר מארצות המזרח השונות. כתב היד החשוב, הנמצא ברשותו של המכון, הוא "כתר ארם צובא", אשר חוקרי המקרא רואים בו את הנוסח המדויק ביותר של התנ"ך. תנאי השימור הקפדניים של "כתר ארם צובא", גרמו להעברתו להצגה דרך קבע בהיכל הספר במוזיאון ישראל יחד עם המגילות הגנוזות.

## הנהלה ופעילויות
ראשת מכון בן-צבי (נכון למאי 2022) היא פרופ' מרים פרנקל ויושב ראש הוועדה האקדמית המכהן הוא פרופ' משה אידל. במסגרת המכון פועלים פרויקטים שונים וביניהם "מרכז תיעוד יהדות צפון אפריקה במלחמת העולם השנייה" בהנהלתו של פרופ' חיים סעדון; מיזם קהילות ישראל במזרח במאות ה-19 וה-20; מיזם רואים את הקולות - לתיעוד מורשתם של יהודי ארצות ערב ואיראן, כתב העת פעמים - רבעון לחקר קהילות ישראל במזרח בעריכתו של ד"ר יאיר עדיאל; "המרכז לחקר יהודי בוכארה" בראשות ד"ר יוליה רובנוביץ ומיזמים נוספים. עד לספטמבר 2015 פעל במסגרת המכון "מפעל פרידברג לחקר הגניזה"; עד לספטמבר 2018 פעל במסגרת המכון "המרכז לחקר יהדות תימן ותרבותה ע"ש עובדיה בן-שלום" בראשות פרופ' בת ציון עראקי קלורמן.

## ראו גם
* מרכז תיעוד יהדות צפון אפריקה במלחמת העולם השנייה

## קישורים חיצוניים
* 
* דף המכון באתר יד בן-צבי
* האתר של יד יצחק בן-צבי
*אתר רואים את הקולות
* 
* 

## הערות שוליים

קטגוריה:הוצאות ספרים בישראל
קטגוריה:זוכי פרס ישראל
בן-צבי לחקר קהילות ישראל במזרח
קטגוריה:יד יצחק בן-צבי
קטגוריה:הנצחת יצחק בן-צבי
קטגוריה:האוניברסיטה העברית בירושלים
פארק ליין

**פארק ליין** (באנגלית: **Park Lane**) הוא רחוב העובר לאורך צידו המזרחי של הייד פארק בין פינת הייד פארק למארבל ארץ', בסיטי של וסטמינסטר, לונדון.

רחוב פארק ליין (כביש A202) מתחיל מדרום במפגש עם אי התנועה של פינת הייד פארק במפגש עם רחוב פיקדילי, רחוב נייטסברידג' דרך קונסטיטושן וגרוסוונור פלייס. בהמשך הרחוב הוא נפגש בין היתר עם רחוב גרוסוונור עליון ורחוב ברוק עליון. בחלקו הצפוני מסתיים הרחוב באי התנועה של מארבל ארץ' במפגש עם רחוב אוקספורד, דרך אדג'וור (כביש A5) ודרך בייסווטר. בנקודה הצפונית והדרומית של הרחוב ממוקמות שתי תחנות הרכבת התחתית של לונדון מארבל ארץ' ופינת הייד פארק.

הרחוב באורך 1.2 קילומטרים ומכיל בתים פרטיים לצד מלונות יוקרתיים המוצבים בצד המזרחי של הרחוב, בעוד בצידו המערבי נמצא הייד פארק. כבר מהמאה ה-18 נחשב הרחוב ליוקרתי מאוד עם הנוף לתוך הייד פארק, לכן ניתן למצוא לאורך הרחוב מבנים יוקרתיים ואחוזות מרשימות. בשנות ה-60 של המאה ה-20 הורחב הרחוב לכדי שלושה נתיבים, מה שהפך אותו לכביש סוען ורועש והרחיק את הבתים מנוף הפארק, אך עם זאת לא נפגעה יוקרתו של הרחוב.

הרחוב, לכל אורכו, מהווה חלק מהדופן המערבי של כביש הטבעת הפנימי של לונדון.

## אתרים עיקריים לאורך הרחוב
* מלון אינטרקונטיננטל לונדון פארק ליין 
* מלון הילטון לונדון פארק ליין: המלון הוקם בשנת 1963 ומתנשא לגובה 101 מטרים.
* מלון דורצ'סטר
* מלון בית גרוסוונור: בית גרוסוונור שימש בעבר את דוכסי וסמינסטר ונחשב לאחת האחוזות הפרטיות הגדולות בעיר. בשנות ה-20 נהרס הבניין ובמקומו נבנה במקום המלון.
* האנדרטה לבעלי חיים במלחמה: אנדרטה לזכר חיות ששירתו את הצבא הבריטי במלחמות השונות.

## קישורים חיצוניים

קטגוריה:וסטמינסטר
קטגוריה:לונדון: רחובות
ליאור פריד

**ליאור פריד** (נולד ב-31 ביולי 1983) הוא תסריטאי ופרסומאי ישראלי העוסק ביצירותיו בעיקר בסאטירה וקומדיה.

## ביוגרפיה
פריד נולד בטירת כרמל. למד תסריטות וכתיבה יוצרת בקמרה אובסקורה והחל את דרכו כתסריטאי וכפרסומאי בתוכניתו של יאיר לפיד בפינתו הקומית של הסטנדאפיסט שלום אסייג, דודו מצד אמו.

בספטמבר 2006 יצר פריד את פינת המערכונים של צמד הקומיקאים "עידן וטירן" בתוכנית "הכול 10 עם דודו טופז". במקביל, שימש כותב לתוכנית הטלוויזיה "מועדון לילה" בהנחיית ארז טל.

בשנת 2007 שימש פריד כתסריטאי בתוכנית "כישלון או כישרון" ששודרה בזכיינית השידור רשת והחל משנת 2008 עסק כתסריטאי בתוכנית הבידור "צחוק מעבודה".

באפריל 2010 שימש פריד כתסריטאי בסדרת המערכונים "הפרויקט הירוק", אשר הייתה מועמדת לפרס האקדמיה לטלוויזיה לתוכנית הבידור הטובה לשנת 2012.

בשנת 2012, ייסד פריד יחד עם לירן כהן את משרד הפרסום "Quicklead".

בשנת 2013 שימש פריד, לצד התסריטאי מני אסייג, כתסריטאי בסדרה "שנות ה-80". 

בשנת 2015 כחלק משיתוף פעולה בין חברת Quicklead יחד עם פריד ושלום אסייג פיתחו הצוות את פורמט התוכנית "מלחמת המינים" שהופקה ושודרה בערוץ 2 בשידורי הזכיינית רשת.

פריד מתגורר בעתלית, נשוי ואב לשניים.

## קישורים חיצוניים

קטגוריה:תסריטאי טלוויזיה ישראלים
קטגוריה:סאטיריקנים ישראלים
קטגוריה:ישראלים  שנולדו ב-1983
קטגוריה:עתלית: אישים
תכביר

ה**תַּכְּבִּיר** (בערבית **تَكْبِير**) הוא המונח הערבי לביטוי "אַללָּהֻ אַכְּבַּר" (آللّٰهُ أَكْبَر, מילולית: "האל גדול", "האל הוא כביר" או "האל הוא הגדול ביותר").

## שימושים
שמאל|ממוזער|250px|דגל עיראק הנוכחי עם הכיתוב "אללה אכבר".
[שמאל|ממוזער|150px|סמלה הנוכחי של [סומלילנד עם הכיתוב "אללה אכבר" בעיגול האמצעי.]]
"תכביר" משמעותו אמירת הביטוי "אללהו אכבר", שהיא רימום שם האלהים.

זהו ביטוי ערבי מוסלמי נפוץ, והוא קיים בשימוש בהקשרים רבים, ובהם: בתפילה הרשמית, כביטוי ספונטני לאמונה, כביטוי הנאמר בזמני מצוקה, כביטוי בעת חגיגת ניצחון, כביטוי המביע נחישות או התרסה נחרצת. כמו כן, נשמעו באירועי טרור כריזות אלו.

הביטוי נאמר במהלך האד'אן (הקריאה לתפילה) ובמהלך התפילה המוסלמית. הוא נאמר גם כביטוי לאמונה, בפרט לפני ביצוע משימה קשה או מסוכנת. הביטוי משמש גם נוצרים דוברי ערבית, כביטויי אמונה אחרים דוגמת אינשאללה ("בעזרת האל") או אלחמדולילה ("השבח לאל").

בתקופות מסוימות הייתה מוטלת חובה לומר זאת, ובספרות השריעה נידונה אמירתו, כאשר יש פעמים שאסור להפסיק במצוות שצריכות להיות עובר לעשייתן.

לפעמים משלבים את ה**תכביר** עם ה**[[תחמיד]]** לנוסח הבא: الله أكبر ولله الحمد ("אַללָּהֻ אכּבַּר וַלִלָּהִ-לְחַמְד" – "אללה הוא הגדול מכול ולאללה השבח").

התכביר מופיע על דגל עיראק מאז שנת 1991, וכן 22 פעמים על דגל איראן מאז המהפכה האיראנית.

## בציבור הישראלי
בציבור היהודי הישראלי קיבל הביטוי משמעות שלילית, כיוון שהוא נשמע פעמים רבות מפי טרוריסטים מוסלמים לפני ביצוע פיגוע טרור או בזמן התאספויות, מתוך כוונה לשלהב את הציבור ולתת תוקף דתי לפעולתם.

מוסלמים ברחבי העולם נמנעים מלקרוא את הביטוי בהתאספויות בעלות פרופיל תקשורתי גבוה מאותה הסיבה.

## ראו גם
* אסלאם - מונחים
* בסמלה
* שמע ישראל

## קישורים חיצוניים

## הערות שוליים

*
קטגוריה:מילים וביטויים בערבית
קטגוריה:מטענים הרלדיים
קטגוריה:ליטורגיה מוסלמית
קטגוריה:מושגים באסלאם
קטגוריה:קריאת קרב
אורי כהן (ספורטאי)

**אוּרי כהן** (1927–1981) היה ספורטאי רב תחומי, אלוף (1945) ושיאן ארץ ישראל בקפיצה לגובה, מורה לחינוך גופני ומאמן כדוריד.

## ביוגרפיה
אורי (במקור: אוריאל) כהן נולד בברלין בירת גרמניה, וכשהיה בן שלושה חודשים עלה לארץ ישראל עם הוריו והמשפחה התיישבה ברחובות. אביו, אהרן כהן, היה בעברו שחקן טניס ואתלט בעל הישגים, שהשתתף במכביה הראשונה.

באליפות ארץ ישראל שנערכה במאי 1945 זכה כהן במדליית זהב בקפיצה לגובה בתוצאה של 1.67 מטר.

כהן הצטיין כבר בנעוריו במגוון ענפי ספורט, וב-1952 היה לשיאן ישראל בקפיצה לגובה עם הישג של 1.75 מטר. בקפיצה משולשת שיאו היה 12.62 מטר ובקפיצה לרוחק 6.19 מטר. הוא גם הדף כדור ברזל למרחק 11.4 מטר וצבר נקודות רבות בקרב עשר. נוסף לכך, שיחק טניס זוגות, כדוריד, כדורגל והצטיין בהוקי שדה. אחד ממוריו בבית הספר, מירון אברמסון, משך אותו למשחקי ההוקי והכדוריד.

במלחמת העצמאות התגייס לגדוד 52 של חטיבת גבעתי, לקח חלק בקרבות ונפצע בידו מכדור רובה בקרבת קיבוץ חולדה.

בשנת 1951 יזם יחד עם מרדכי מוקסיי ויתר חבריהם ממכבי צעיר הקמתה של קבוצה כדוריד ראשונה בישראל, קבוצת מכבי רחובות. לפני מלחמת העולם השנייה היו קבוצות כדוריד בארץ ישראל המנדטורית, אך בתקופת מלחמת העולם, המאבק על העלייה של שארית הפליטה מהשואה ומלחמת העצמאות, הושבתה הפעילות והקבוצות התפרקו. כהן שיחק בקבוצה ושימש גם כמאמן הקבוצה. במסע שערכה מכבי רחובות בהולנד, ב-1954, הצטיין בתפקיד מבקיע השערים, כשהבקיע 11 שערים, מחצית מכלל השערים, שהבקיעה קבוצתו במשחקיה. בקבוצה שיחק בתפקיד שוער אחיו של אורי כהן, גדעון (גיגי) כהן.

עם התארגנותה של ליגת כדוריד ישראלית זכתה מכבי רחובות באליפות הראשונה והשנייה ורק בשנה השלישית ירדה למקום השני, לאחר שהפועל רחובות כבשה את המקום הראשון, אך בשנתיים שלאחר מכן שבה למקום הראשון. כהן שיחק בתפקיד המקשר הימני ובמשך שנים נחשב לשחקן הכדוריד הטוב ביותר בארץ, אך לנבחרת הלאומית זומן רק פעם אחת, כי באותה תקופה כמעט ולא היו משחקים בין-לאומיים.

בחודש יולי 1963, לאחר שמכבי רחובות זכתה בפעם החמישית באליפות הארץ, נערכה מסיבה במועדון ובמסיבה זו הודיע כהן על פרישתו ממשחק הכדוריד. הוא המשיך באימון הקבוצה עד שעבר לאמן, במשך שנתיים, את מכבי ראשון לציון. כהן שימש כמורה לחינוך גופני ב בראשון לציון. הוא השתתף בארבע מכביות ובמכבי השישית הוטל עליו להשביע את אלפי המשתתפים.

אורי כהן נפטר ב-1981, והובא למנוחות בבית העלמין ברחובות .

## לקריאה נוספת
* "ואלה תולדות ... כדוריד רחובות" מאת הלל ורד.

## הערות שוליים

קטגוריה:אלופי ישראל בקפיצה לגובה
קטגוריה:אנשי חינוך ישראלים
קטגוריה:אתלטים ארץ-ישראלים
קטגוריה:הודפי כדור ברזל ישראלים
קטגוריה:ישראלים ילידי גרמניה
קטגוריה:מאמני כדוריד ישראלים
קטגוריה:מתחרים ישראלים בקרב עשר
קטגוריה:ספורטאים רב תחומיים
קטגוריה:קופצי משולשת ישראלים
קטגוריה:קופצים לגובה ישראלים
קטגוריה:קופצים לרוחק ישראלים
קטגוריה:רחובות: ספורטאים
קטגוריה:שחקני כדוריד ישראלים
קטגוריה:שיאני ישראל בקפיצה לגובה
קטגוריה:ישראלים שנולדו ב-1927
קטגוריה:ישראלים שנפטרו ב-1981
קטגוריה:אישים הקבורים ברחובות
דיונקונדה טראורה

**דיונקונדה טראורה** (בצרפתית: **Dioncounda Traoré**; נולד ב-23 בפברואר 1942) הוא פוליטיקאי מאלי ששימש כנשיא הזמני שלה לאחר ההפיכה שבוצעה במדינה באפריל 2012. קודם לכן שימש כיו"ר הפרלמנט.

דיונקונדה נולד בעיר קטי שבמאלי, בשנות ה-70 לאחר ששב מלימודים ברוסיה ובאלג'יר הצטרף לפעילות פוליטית בארצו ונאבק למען חופש ודמוקרטיה. בשנת 1992 בבחירות הדמוקרטיות שנערכו לראשונה במדינה נבחר לפרלמנט ושימש במגוון תפקידים תחת נשיאותו של אלפה עומאר קונארה ובהם שר החוץ והביטחון.

באפריל 2012 לאחר שהצבא הדיח את הנשיא המכהן אמדו טומני טורה בשל חוסר רצונו להילחם במורדים בצפון המדינה נתבקש טראורה לשמש כנשיא הזמני שלה עד לבחירות. בחודש מאי ניצל מניסיון התנקשות לאחר שהמון זועם הכה אותו. בזמן כהונתו נלחם טראורה במורדים האיסלמיסטים וניהל יחד עם צרפת את מבצע סרוואל לכיבוש צפון מאלי מידי הקיצוניים.

טראורה סיים את תפקידו באוגוסט 2013 לאחר שבבחירות שנערכו במדינה ניצח המועמד איברהים בובאכר קיטה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נשיאי מאלי
קטגוריה:ילידי 1942
דארקו פלאניניץ'

**דארקו פלאניניץ**' (בקרואטית: **Darko Planinić**; נולד ב-22 בנובמבר 1990) הוא כדורסלן קרואטי המשחק בעמדת הסנטר בקבוצת ציבונה זאגרב מליגת העל הקרואטית ובנבחרת קרואטיה.

## קריירה
פלאניניץ' סומן כפוטנציאל עוד בילדותו במשחקי הנוער והוחתם על ידי הקבוצה הבוסנית שירוקי ל-3 עונות. הוא רשם בממוצע 16 נקודות ב-65 אחוזים מהשדה ו-6 ריבאונדים והיה לכישרון גדול בקרב מגלי כישרונות שחזו לו עתיד מזהיר.

בדצמבר 2012 הוחתם על חוזה ל-3 שנים במכבי תל אביב. במכבי תל אביב מיעט לקבל דקות כמחליפו של הסנטר שון ג'יימס, ובסיום אותה עונה הושאל לציבונה זאגרב.

בקיץ 2014 הוחלט במכבי תל אביב להתיר את חוזהו לעונה הקרובה, ולאחר מכן חתם בבודוצ'נוסט פודגוריצה.

בקיץ 2015 חתם בקאחה לבורל ויטוריה ל-3 עונות, ולאחר ששוחרר מהקבוצה בקיץ 2016 חתם בגראן קנריה, גם היא מליגת העל הספרדית.

בקיץ 2021 חתם בקבוצת פטקים ספור, מהליגה הטורקית.

## קישורים חיצוניים

קטגוריה:כדורסלני בודוצ'נוסט פודגוריצה
קטגוריה:כדורסלני גראן קנריה
קטגוריה:כדורסלני דינמו סאסארי
קטגוריה:כדורסלני מכבי תל אביב
קטגוריה:כדורסלני נבחרת קרואטיה
קטגוריה:כדורסלני סאסקי בסקוניה
קטגוריה:כדורסלני ציבונה זאגרב
קטגוריה:כדורסלנים קרואטים
קטגוריה:סנטרים (כדורסל)
קטגוריה:קרואטים שנולדו ב-1990